**Fundur hjá stjórn nemendafélagsins haldinn 15. des. 2023**

**Mætt:** Álfrún Anja Jónsdóttir og Björgvin Skúli Hauksson úr 7. bekk, Emilía Ragnheiður Róbertsdóttir og Hafþór Ingi Brynjólfsson úr 8. bekk, Alexander Þór Piotrson og Klara Amilía Gunnlaugsdóttir úr 9. bekk og Emma Katrín Helgadóttir og Sighvatur Pálmason í 10. bekk. Kristbjörg, deildarstjóri unglingastigs, stjórnaði fundi og ritaði fundargerð.

Á dagskrá fundarins var farið yfir jóladagskrá desembermánaðar og fulltrúum í stjórn gefin tækifæri til að koma með athugasemdir eða hugmyndir að viðfangsefnum sem gætu verið góð inn í þessa dagskrá. Rætt var um Friðargöngu Árskóla, félagsvist á Þekju, jólakortagerð, jólaskreytingar og fleira. Í stuttu máli sagt er almenn ánægja með jóladagskrána, í þessum hópi. Krökkunum finnst friðargangan vera skemmtileg hefð, félagsvistin finnst þeim vera flott framhald af göngunni, jólakortagerð og jólaskreytingar í stofum eru þeir mjög ánægðir með, finnst kannski að meira mætti skreyta í sameignlegu rými á Þekjunni.

Rætt var stuttlega um viðburði desembermánaðar og það sem framundan er:

* Lúsíuhátíð 6. bekkinga var á dögunum og fór mjög vel fram.
* Söngvakeppni Friðar verður haldin í kvöld í Miðgarði. Jólaball verður svo í framhaldinu.
* 10. bekkingar munu fara í Ársali 19. desember og taka þar að sér hlutverk jólasveina og syngja jólalög með yngstu Skagfirðingunum á jólaballi.
* 10. bekkingar munu einnig aðstoða Lionsmenn við jólaball, sem haldið verður í húsnæði FNV þann 28. des.
* Nokkrir 10. bekkingar munu vinna í Árvist eftir litlu jólin og gæta barna úr 1. og 2. bekk á meðan starfsfólk Árvistar borðar jólamáltíð.
* Nemendur vildu koma því á framfæri að jólafríið væri með styttra móti í ár og fannst þeim það miður.

Fleira ekki rætt og fundi slitið,

Kristbjörg Kemp